### Beslutning

Godkendt.

### Sagsfremstilling

## Resume og sagens baggrund

I forbindelse med at der har været flere oversvømmelser ved [adresse] er der behov for at se hvordan mulighederne for at dæmme op for disse hændelser. Administrationen forslår at udarbejdes et skitseprojekt for en højvandssikring af [adresse].

## Indstillinger

Direktøren anbefaler, at der afsættes 0,1 mio. kr. af klimasikringsmidler til udarbejdelsen af skitseprojektet.

## Behandling

Teknik-og Miljøudvalget.

## Sagsfremstilling

Ved forhøjet vandstand i fjorden på mere end 1 meter oversvømmes [adresse].
Der er stor risiko for at havvand trænger via vejbrøndene til kloakken.

Ved en forhøjet vandstand på 1,6 meter eller højere er der risiko for oversvømmelser af store dele af de lavliggende dele af byen, se evt. vedlagte bilag med risiko kort.

Renoveringen af [adresse] Etape I og II har indeholdt højvandssikring af bagvedliggende arealer på havnen til kote +2,0 m.

Administrationen anbefaler, at der laves et skitseprojektet som kan illustrere hvorledes højvandssikringen kan videreføres af [adresse], og at der arbejdes med at tilgængeligheden mod vandet fastholdes fx. med etablering af en sti foran højvandssikringen, og at der ses på løsninger med fx glas, eller midlertidige barrierer så udsigten mod fjorden påvirkes mindst muligt.

Et skitseprojekt kan danne grundlag for en senere politisk prioritering af ressourcer til et mere konkret anlægsprojekt der skal sikre [adresse] mod stormflods hændelser.

Administrationen vurderer, at Vestre Havnevej og [adresse] slusen er de to steder hvor stormfloder udgør den største risiko for oversvømmelser af "baglandet" og byen.

Stormflodssikring af havnen og [adresse] er indeholdt i [adresse] afsnit om klimatilpasning.

## Økonomiske konsekvenser

Administrationen ønsker at bruge 0,1 mio. kr. til at udarbejde et skitseprojekt for højvandssikring langs [adresse].

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.

Hvert projekt skal forelægges Teknik- og Miljøudvalget.
Med økonomi afsat til dette projekt resterer der 1,75 mio. kr. til andre klimaprojekter.